NETFLIX-SARJA
Miten Walesin prinssinä olemista voisi kuvailla?
Se ei ole mikään työ.
Vielä vähemmän ammatti. Se on pelkkä -
ahdinko.
Edelliset Walesin prinssit ovat tuhlanneet elämänsä autuaan joutilaina,
mutta minä en kestä joutilaisuutta.
Enkä tuhlaamista.
Tapaan joka päivä ihmisiä kaikilta elämänaloilta.
Pappeja, tutkijoita, yrittäjiä…
Ikäisiäni miehiä ja naisia, jotka ovat jättäneet jälkensä maailmaan.
He ovat tehneet sen,
mitä minun ei sallita.
Millä tahansa muulla alalla olisin -
voimieni tunnossa. Sen sijaan…
Mitä minä olen? Pelkkä -
hyödytön koriste, joka on sysätty odotustilaan -
keräämään pölyä.
Taas mennään. Viini saa aina vinkumaan.
Tuntuu vain hyvältä purkaa näitä läheisille ystäville.
Ymmärrämme kyllä.
Resurssinne tuhlataan järjettömästi.
Teette erinomaista työtä Prince's Trustin nimissä.
Autatte nuoria muuttamaan elämänsä tuhansien vuotuisten apurahojen turvin.
Tarkalleen 20 000 apurahan.
Viimeisin hankkeemme on avata ympäri maata iltatiloja,
joissa pienituloisten ja ahtaasti asuvien lapset voivat tehdä läksyjä.
Miten hieno ajatus.
Tuo ei kyllä kuulosta pölyä keräävältä koristeelta.
Kiitos, Nancy.
Päivän työt ovat yhä kesken, joten suokaa anteeksi.
Hyvää yötä.
Yksi, kaksi, kolme, nosto.
Vauhtia. Olette liian hitaita.
Minulla on viisi korttia.
Andrew.
Teidän korkeutenne. -Häviänkö siis silti?
Äiti.
Onko hän… -Hän tulee pian puhelimeen.
Odotan, että hän nostaa kuulokkeen.
Yksi, kaksi, kolme, nosto.
Ovatko kaikki kokoontuneet yhteen?
Kyllä ovat. Tämä on ainutlaatuista aikaa vuodesta.
Vietättekö nelistään joulua?
Hän on nyt linjalla. -Kiitos.
Minä pelaan nyt. Oletko taas huijannut, Laura?
Vastaisitpa itse. En tiedä, mitä sanoa.
Olemme nyt kahden.
Olen makuuhuoneessa.
Sängyssäkö? -Sen päällä.
Onnekas sänky.
Oletko yhä Cheshiressä? -Olen.
Kaipaan sinua kamalasti.
Palaan pian, kultaseni.
Pidätkö sen puheen huomenna Oxfordissa? -Pidän.
Sen takia soitinkin. Jaksaisitko kuunnella sen?
Onko se pitkä? Täällä on tupa täynnä. -Lyhyt ja ytimekäs.
Ja vähän kiistanalainen.
Siksi kaipaan mielipidettäsi. Tiedät aina, milloin hillitä minua.
Hyvä on sitten.
Mikä aihe olikaan? -Englannin kielen opettaminen kouluissa.
"Englanti on maailman kauneimpia kieliä, joten on aika hämmästyttävää,
millaisella vauhdilla se rappeutuu. Tästä on tullut huolenaihe.
Seuraavan polven kannalta traagisesti -
Keatsin, Shelleyn ja Shakespearen kielen syntypaikassa -
yritykset säilyttää tuo kieli ja ylläpitää sen opettamista eivät ole prioriteetti.
Jos miettii, miten englantia käytetään liikemaailmassa, lehdissä, TV-ohjelmissa -
ja jopa kouluissa, yliopistoissa sekä instituuteissa,
huomaa mahtavan äidinkielemme köyhtymisen."
Mikä osoite? -Sutton Drive.
Entä kaupunki? -Chester.
Hätäkeskus. Miten voin auttaa?
Tarvitsen ambulanssin.
Hedleyn risteyksessä on pieni onnettomuus. Varmaan rattijuoppo.
Vuotaako potilas verta?
Uskon niin.
Kyllä hän vuotaa verta.
Hän pelleilee. Sekopää.
Yrittäkää rauhoittua ja kertoa, mitä on tapahtunut.
"…huomaa mahtavan äidinkielemme köyhtymisen.
Kaikki tapahtuu 'loppujen lopuksi' ja joka tilanteessa 'kaikki voittavat'.
Walesin prinssinä minua moititaan tämän sanomisesta,
mutta rappeutuminen alkaa juuri niistä instituutioista,
joiden velvollisuus on suojella kielellistä ja kulttuurista perintöämme.
Jos haluamme uuden sukupolven erinomaisia kirjoittajia,
opetusjärjestelmän tulee -
suojella merkittävintä vientituotettamme, englannin kieltä,
joka on kaikkien kielten lailla muutakin kuin pelkkä sanakokoelma.
Se on keino rakentaa siltoja -
eri taustoista, kulttuureista ja sukupolvista tulevien välille."
Mitä sanot?
Puhe on nerokas.
Voisit mennä pidemmällekin. Uhanalaista kieltämme pitää suojella.
Sen teurastaminen on skandaali. -Olen samaa mieltä.
Yksityissihteerini mielestä menen liian pitkälle.
Voi olla paras jättää yleisö haluamaan lisää.
Kai siinä pitää mennä tunnelman mukaan.
Tunnustella ilmapiiriä, jos tiedät, mitä tarkoitan.
Sinä oletkin todella hyvä tunnustelemaan.
Lopeta.
Tämä on liian vaarallinen. Jos julkaisemme tämän, saatamme olla vastuussa -
kuninkaallisen avioliiton hajottamisesta.
En silti halua ystävämme myyvän nauhaa kenellekään muulle.
Maksakaa hänen pyytämänsä hinta. Säilyttäkää kasetti.
Se voi odottaa toista päivää kassakaapissa.
Hissi menee alas.
Nukahditko sinä?
En. Olen tässä.
Hyvää yötä. Rakastan sinua.
Jumaloin sinua.
Öitä.
NEUVOSTO
KOLME VUOTTA MYÖHEMMIN
Oletteko molemmat varmoja päätöksestä?
Ilman mitään epäilyksiä.
Haluatte tätä ehdottomasti.
Hyvä on.
Luvallanne, rouva puhemies, välitän alahuoneelle lausunnon Buckinghamista.
Se kuuluu näin:
"Walesin prinssi ja prinsessa ovat valitettavasti päättäneet asumuserosta.
Heidän korkeutensa eivät aio erota, eikä heidän perustuslaillinen asemansa muutu."
"Jaamme tämän ilmoituksen aiheuttaman surun -
ja pyydämme kansaa rukoilemaan lohtua ja voimaa prinssille ja prinsessalle."
"Päätös Walesin prinssin ja prinsessan asumuserosta on tehty sopuisasti.
Molemmat osallistuvat myös jatkossa lastensa kasvattamiseen…"
"…ja esiintyvät julkisissa tilaisuuksissa omien ohjelmiensa mukaan."
"Kuningatar ja Edinburghin herttua ovat surullisia, mutta ymmärtävät -
päätökseen johtaneet vaikeudet.
Siinä oli lausunnon teksti.
Puhun varmasti koko alahuoneen ja miljoonien muiden puolesta,
kun tarjoan tukeni sekä Walesin prinssille että prinsessalle näinä vaikeina aikoina.
Kannatetaan.
Ankarassa merenkäynnissä alus voi joutua muuttamaan kurssia.
Siksi olemme tänään täällä.
Tämä nimenomainen hanke on ylikamariherran neronleimaus.
David, haluaisitko sanoa pari sanaa tästä? -Kiitos.
Viimeiset vuodet ovat olleet erityisen vaikeita monarkialle.
Tulipalo Windsorin linnassa,
avioliittojen kariutuminen kuningasperheessä,
kysymykset perheen rahallisesta arvosta ja tarpeellisuudesta…
Kaikkea ei tarvitse käydä läpi.
Konsultoituamme kuningatarta ja Edinburghin herttuaa -
olemme päättäneet muodostaa epävirallisen sotaneuvoston.
Tämä työryhmä auttaa monarkiaa selviytymään -
nopeasti muuttuvassa maailmassa.
Ja koska ajatuksena on löytää uusia suuntia vastaisuuteen…
Tulevaisuuteen.
Tulevaisuuteen, David.
Kauas tulevaisuuteen.
Neuvoston nimeksi tulee siis Way Ahead Group.
Kai minun pitäisi olla kiitollinen.
Olen saarnannut muutoksen ilosanomaa jo…
En tiedä, kuinka kauan. 25 vuoden jälkeen he viimein myöntyivät.
Ja mikä oli ratkaisu? -Kuulehan tätä.
Yleisö pääsee Albert Hallin kuninkaalliseen aitioon.
Radikaalia.
Osalle kuningasperheen jäsenistä ei ole enää pakko niiata tai kumartaa.
Kuninkaallisten ilmavoimien orkesteri saa suuremman roolin -
palatsin vahdinvaihtoseremoniassa.
Ja miksi tuo on edistyksellistä? -Mukana on naisjäseniä.
Eläköön vallankumous!
Todellakin. Valtiosäännön uudistaminen unohdettiin.
Samoin monarkin rooli valtion päämiehenä sekä kirkon korkeimpana kuvernöörinä.
Miten tämä nivoutuu moderniin demokratiaan?
Sanoin, että pitäisi miettiä jotain…
…radikaalimpaa.
Puhutte kustannussäästöistä ja hallitsijarahan uudistamisesta.
Senhän voisi poistaa kokonaan. Hovi elättäköön itsensä.
Haluatte lisää naisia patsastelutilaisuuksiinne,
vaikka voisimme miettiä jotain kauaskatsoisempaa.
Annetaan vanhimman tyttären periä valtaistuin.
Tänään esittämänne ideat eivät kuvaa modernia Britanniaa.
Sitä, miltä se näyttää ja tuntuu ja mitkä sen huolenaiheet ovat.
Koulutus, ympäristöuhat ja heikossa asemassa olevien nuorten mahdollisuudet.
Asiat, joiden eteen olen kampanjoinut vuosia.
Saatoin innostua liikaakin.
Uskalsin jopa ottaa esiin suuren johtajamme. Päin naamaa.
Hyvä tavaton.
Näimme kaikki hiljan julkistetun gallupin Viktoria-syndroomasta -
ja siitä, miten moni pitää kruunua etäisenä ja nykyajasta vieraantuneena.
Haluatte muka uudistaa monarkiaa. Ehdotukseni tarkoittaisi juuri sitä.
Uutta hyvinvointimonarkiaa,
jossa salaperäisyyden, taikuuden ja jumalallisen oikeuden sijaan keskitytään -
käytännön rooliin nykypäivän yhteiskunnassa.
Näimme tänään erilaisen Charlesin.
Asumusero Dianasta on vapauttanut hänet. Antanut hänelle virtaa.
Mitä jos kansa haluaa juuri valveutuneen ja ajassa kiinni olevan hallitsijan?
Kiistanalaiset mielipiteet ja poliittinen kiihottaminen -
eivät ole sitä, mitä ihmiset haluavat hallitsijaltaan.
Mietin vain, että muodostamme komiteoita ja työryhmiä auttamaan meitä jatkossa,
kun saattaisi olla tarpeen myöntää,
että etsimämme ratkaisu -
voikin olla nenämme edessä.
Surisevat ympärilläni.
Aylard.
Tarkistimme oman osamme. Aivan.
Puhelun nauhoitti radioamatööriharrastaja.
Kun hän oli tunnistanut äänenne, hän myi kasetin Daily Mirrorille.
Nauha jätettiin tuolloin julkaisematta,
ettei se vahingoittaisi kuninkaallista avioliittoa.
Virallisen asumuseronne myötä lehdessä tunnetaan, että nauhan voi nyt julkaista.
Meidän täytynee varautua siihen,
että puhtaaksi kirjoitettu versio nauhoista julkaistaan lähipäivinä.
Miten tämä on mahdollista?
Keskustelu oli yksityinen.
Kahden aikuisen välinen yksityisasia ei kuulu muille.
Ikävä kyllä vaikka yksityispuhelujen tahallinen kuunteleminen on laitonta,
kyseinen radioamatööri väittää törmänneensä keskusteluun vahingossa.
Sitä on vaikea osoittaa valheeksi.
En edes muista koko keskustelua.
Tiedämmekö, mitä itse asiassa sanottiin?
Yksityiskohtia ei kerrottu, mutta keskustelu oli intiimi.
Hyvin intiimi.
Mitä sanot?
Puhe on nerokas.
Voisit mennä pidemmällekin.
Uhanalaista kieltämme pitää suojella.
Sen teurastaminen on skandaali. -Olen samaa mieltä.
Yksityissihteerini mielestä menen liian pitkälle.
Voi olla paras jättää yleisö haluamaan lisää.
Kai siinä pitää mennä tunnelman mukaan.
Tunnustella ilmapiiriä, jos tiedät, mitä tarkoitan.
Sinä oletkin todella hyvä tunnustelemaan.
Lopeta.
Miten haluaisinkaan tunnustella sinua.
Joka puolelta.
Ylhäältä alas. Sisään ja ulos.
Etenkin sisään ja ulos.
Tarvitsisin sitä juuri nyt.
Niinkö?
Se virvoittaisi minut.
En kestä sunnuntai-iltoja ilman sinua.
Hyvä luoja.
Tulee mieleen ohjelma Start the Week.
Viikkoni ei ala kunnolla ilman sinua.
Täytän tankkisi.
Juuri niin.
Jotta pärjäät. -Sen jälkeen olen kunnossa.
Entä minä?
Minä vain tarvitsen sinua useita kertoja viikossa.
Niin minäkin sinua.
Tarvitsen sinua koko viikon. Tarvitsen sinua koko ajan.
Haluan sinua nyt, kulta.
Haluatko?
Minäkin haluan sinua. -Epätoivoisesti.
Voisinpa vain -
asua housuissasi tai jotain. Se olisi paljon helpompaa.
Mikä oikein olisit? Pikkupöksytkö?
Tai tamponi. Se olisikin onneani.
Olet täysin idiootti.
Miten ihana ajatus.
Juuri minun lykkyäni, että pyörin vain loputtomiin pytyssä.
Kultaseni!
Kunnes on seuraavan vuoro.
Ehkä voisit olla paketti.
Millainen paketti? -Tamponipaketti.
Jatkaisit loputtomiin. -Totta.
Nukahditko sinä?
En. Olen tässä.
Soitatko, kun heräät?
Hyvää yötä, kultaseni. Rakastan sinua. -Minäkin rakastan sinua.
En halua lopettaa puhelua.
En minäkään.
Mutta sinun täytyy nukkua.
Hei sitten, rakas.
Hei sitten.
Paina nappia.
Painan tangenttia.
Painaisitpa minun tangenttiani. -Hyvä luoja.
Toivon samaa.
Aina vain kovempaa. -Kultaseni…
Öitä.
Hyvää yötä. Rakastan sinua.
Jumaloin sinua.
Öitä.
Britanniassa kohistaan niin sanottujen Camillagate-nauhojen julkistamisesta.
Charlesin ja hänen naispuolisen ystävänsä puhelu nauhoitettiin kolme vuotta sitten.
Charles ei toivu tästä. Nauha on rietas.
Kohu saa epäilemään, onko Walesin prinssistä kuninkaaksi.
Taas yksi otsikoihin noussut skandaali ja isku kriisissä olevalle monarkialle.
Sally Hickman raportoi Lontoosta.
Tässä. Toin sinulle kovan luokan täysin kemiallista flunssalääkettä.
Olet varmaan syönyt jotain yrttiä tai juurta.
Valkosipulia, inkivääriä ja seljanmarjaa. -Toin jotain, joka oikeasti auttaa.
Raukkaparka.
Tämä on salamurha.
Tässä tuhotaan minut ihmisenä -
ja kaikki, minkä eteen olen raatanut.
Olet vuosien varrella aiheuttanut ison osan ongelmistasi itse.
Mutta kukaan ei ansaitse tätä.
Kiitos.
Tekopyhyys ärsyttää tässä eniten.
Ihan kuin yksikään toimittaja ei olisi puhunut rakastajalleen noloja puhelimessa.
Se oli kyllä aika noloa.
Vähän kliinistä minun makuuni.
Kun olin nostanut pään käsistä ja ottanut sormet kurkusta,
jäljelle jäi yllättävä tunne.
Minua liikutti -
kaksi tietynikäistä teiniä,
jotka olivat ihanan inhimillisiä -
ja umpirakastuneita.
Ansaitset kunniaa yksin siitä.
Etenkin tässä perheessä.
Oletpa herttainen.
Rakas isämme ei varmasti näe asiaa samoin.
Hyvä on.
Jutellaan huomenna. Tai joskus.
Ellen häpeäisi näin, voisin myöntää ihailevani saavutuksesi mittakaavaa.
Yksi kädenheilautus -
ja vieraannutit kirkon moraalittomuudellasi -
sekä poliitikot sopimattomalla käytökselläsi.
Lisäksi alahuone on sekasorrossa.
Olemme kuulemma painaneet itsetuhonappia.
Täysin ansaitsemattomien sotilasarvojesi joukossa -
on Walesin kuninkaallisen rykmentin kunniaeversti.
Voisitko kertoa heidän mottonsa?
Käännä se.
Kuolema ennen häpeää.
Mitä? Puhu ääneen. -Kuolema ennen häpeää.
Ajatus, jota sinun kannattaisi miettiä.
Oletko yhä siinä?
Se oli tuskallista.
Ja julkista.
Sekä täysin tarpeetonta.
Kaikki päämajassa pelkäävät. Myös rakas isäni.
He eivät tajua maailman muuttumista ja syyttävät siksi kaikkia muita.
Se ei ole selitys turhalle ja sadistiselle huomion tavoittelulle.
Pelkkää hiekkalaatikolla kiusaamista.
Hännystelijät vain nyökkäilivät.
Kiitollisina siitä, ettei isä kerrankin haukkunut heitä.
Ainoa vaihtoehtoni on…
Suojella itseäsi.
Huolehtia itsestäsi.
Murroshetkeä ei pysty havaitsemaan, koska mitään virallista ei ole tapahtunut.
Muutos on silti käynnissä. Katsokaa ympärillenne. Mitä näette?
Tunkkaisten hoviherrojen sijaan näette nykypäivän ammattitaitoisia ihmisiä.
Way Ahead Group, tai jälkijunassa tulijat, kuten minä sanon,
perustettiin uuden vuosituhannen monarkiaa varten.
Neuvosto ei vain tunnu tajuavan, mitä vuosituhatta nyt eletään.
Jos haluamme oikeasti pelastaa monarkian,
meidän tulee tehdä päinvastoin kuin Way Ahead Group neuvoo.
Lienemme samaa mieltä siitä, että monarkia on jämähtänyt paikalleen. Vaarallisesti.
Ihmisille tulee suoda tilaisuus uskoa tulevaisuuteen ja olla innoissaan siitä.
Jos mietitään, mikä monarkian tulevaisuus on, vastaus olette te.
Ongelmana on vain se, ettei teitä tunneta.
Ajatuksianne tai tunteitanne ei tiedetä. -Olen samaa mieltä.
Mitä asialle pitäisi tehdä?
Ajattelimme,
että ehkä kypsä, edistyksellinen ja avoin erikoisohjelma TV:ssä -
olisi ratkaisu.
Se antaisi Walesin prinssille viimein mahdollisuuden saada äänensä kuuluviin.
Laaja-alaisen haastattelun ohella voisimme suoda kameroille mahdollisuuden -
näyttää tuleva kuningas ensi kertaa työssään.
Profiilissa esitteltäisiin intiimisti ja arvovaltaisesti -
valistunut, huomaavainen ja tulevaisuutta ajatteleva mies,
joka on ollut 25 vuoden ajan Walesin prinssi -
ja joka kertoisi visionsa modernista monarkiasta ja Britanniasta.
Ketä suunnittelitte haastattelijaksi?
Ehdokkaita on lukuisia,
mutta Jonathan Dimbleby kuulostaa erityisen hyvältä.
Hän on vakava, suorapuheinen ja itsenäisesti ajatteleva.
Durham olisi ihanteellinen, jos mennään South Shieldsistä…
Kansa tietäisi, ettei Dimblebyn kanssa tehdä kuvankiillotusta tai kaunistelua.
Tässä on myös vaaransa.
Dimbleby kysyy varmasti avioliitosta.
Nähdäksemme mahdollisuus menestykseen on silti suurempi.
Kaikessa rauhassa. Ajatelkaa harkittua, punnittua…
Olemmeko valmiita? -Olemme.
Hyvä. -Tästä se lähtee.
Kiitos.
Päivää, Jonathan. Minne haluat minut? -Istukaa tähän.
Olkaa hyvä. -Hiljaisuutta.
Kas niin. -Viisi, neljä, kolme…
Teidän kuninkaallinen korkeutenne, voidaanko sanoa, että viime vuosina -
kuningasperhe on ollut tietynlaisen epäonnen riivaama?
Kun miettii takaiskuja, jotka perheenne ja te itse olette kokeneet,
voiko monarkia selviytyä?
Enemmänkin. Toivon, että se voi kukoistaa. Mutta se ei onnistu ilman sopeutumista.
Ei ole mikään salaisuus, että olen avoin uudistuksille.
Monarkian kohtalonhetket ovat käsillä, ja meidän tulee olla radikaaleja.
Walesin prinssinä en kuitenkaan voi tehdä määräänsä enempää.
Kuninkaana olette myös valtionkirkon johtaja.
Olette aiemmin osoittanut mielenkiintoa muita uskontoja kohtaan.
Miten se sopii rooliinne -
Englannin kirkon korkeimpana kuvernöörinä ja uskon puolustajana?
Yhden uskon, Englannin kirkon, puolustajana toimimisen sijaan -
haluaisin puolustaa uskoa yleensä.
Miksi Englannin kirkolla olisi monopoli?
Entä juutalaiset, katoliset, sikhit, muslimit ja hindut?
Eivätkö hekin ole kruunun alamaisia?
Yksi kysymys polttaa yleisön mieltä muita enemmän.
Se liittyy avioliittoonne Walesin prinsessan kanssa.
Yksi vakavimmista väitteistä sen suhteen on se, että olitte jatkuvasti uskoton -
ja että läheinen suhteenne Camilla Parker Bowlesiin -
oli ratkaiseva tekijä sen tuhoutumisessa.
Miten vastaatte tähän?
Rouva Parker Bowles on läheinen ja rakas ystäväni. Olen hyvin iloinen siitä.
Jopa avioliitossa pitää olla ulkopuolisia ystäviä.
Rouva Parker Bowles on vain yksi lukuisista ystävistä,
joka on ollut minulle läheinen vuosien varrella.
Vannoitte naimisiin mennessänne Jumalan edessä, että kunnioitatte vihkivalaa.
Yritittekö edes alussa olla uskollinen? -Tietenkin yritin.
Olitteko sitä? -Olin.
Kunnes…
Kunnes kävi -
ilmiselväksi,
ettei liittoa voi pelastaa.
Olimme molemmat -
tehneet parhaamme.
Siinä vaiheessa -
yritin tehdä velvollisuuteni.
Mutta mitään…
Mitään ei ollut tehtävissä.
Joten kyllä.
Vanha ystävyyssuhde virkosi uudestaan.
Olette ollut hyvin rehellinen vastauksessanne.
Toivotteko, että tämä ongelma katoaa?
Olisihan se erinomaista.
Vaikeudet kumpuavat siitä,
että me kuninkaalliset pidämme itseämme jonkinlaisina esikuvina.
Aviomiehinä, vaimoina ja vanhempina.
Hyvin usein totuus on kaukana siitä.
Ihmisten pitää kysyä itseltään, mitä he johtajistaan haluavat.
Haluavatko he jonkun, joka tekee virheitä mutta oppii niistä ja kasvaa?
Jonkun, joka tunnistaa muutoksen tarpeen ja jolla on visioita.
Vai jonkun, joka tyytyy samojen virheiden toistamiseen -
ja asioiden pitämiseen ennallaan?
Tämä selkeä valinta ihmisten pitää tehdä.
Tämä edistyshalukkuus ulottuu moneen alueeseen työssänne Walesin prinssinä…
Prinssi Charles paljasti eilen sielunsa kansalle TV-dokumentissa,
jonka tarkoitus oli esitellä hänen työtään.
Hän ei vaikuttanut katuvan mitään tervehtiessään yleisöä -
ensimmäisessä julkisessa esiintymisessään ohjelman jälkeen.
Hänen avustajansa kertoivat,
että vastine kiistanalaiseen TV-profiiliin on ollut ilahduttava.
Palatsin virkailijoiden mukaan tukipuheluita on tullut paljon.
Ohjelma sisälsi useita intiimejä paljastuksia -
muun muassa prinssin ystäyydestä rouva Camilla Parker Bowlesiin.
Tunnustus jakoi yleisön niihin,
joiden mielestä se oli virkistävä yritys puhdistaa ilmaa,
ja niihin, joiden mielestä prinssi teki virheen.
Kensingtonin palatsista ei kommentoitu,
mutta Walesin prinsessa vei voiton miehestään -
osallistumalla Serpentine Galleryn vuotuisiin kesäjuhliin -
uhmakkaassa asussa, jota jo monet kutsuvat hänen kostomekokseen.
Prinssi ja prinsessa keskittyvät julkiseen rooliinsa,
mutta Walesien sota on eittämättä edennyt uuteen tulenarkaan vaiheeseen.
Camilla!
Sinua sanotaan sanomalehdissä luuskaksi. Mitä mieltä olet siitä?
Siirtykää taaksepäin.
Haastattelu jakaa mielipiteitä.
Jotkut uskovat, että prinssi osoitti olevansa sopimaton kuninkaaksi -
ja että hänen olisi kannattanut pysyä hiljaa,
kun taas jotkut ovat -
yllättyneet iloisesti näkemästään ja kuulemastaan.
Kiehtovaa kyllä, prinssin halu ryhtyä puolustamaan uskoa -
uskontokunnista riippumatta eikä vain valtionkirkon edustajana,
on saanut eniten suosiota.
Hänen sanansa ovat vaikuttaneet kokonaisiin vaalipiireihin,
joita monarkia ei perinteisesesti ole tavoittanut.
Monarkin ei kuulu kampanjoida tai jahdata äänestäjiä kuin poliitikon,
koska kruunu itsessään on yhdistävä symboli.
Se yhdistää neljä kansakuntaa valtakunnaksi -
ja maailmanlaajuiseksi monirotuiseksi kansainyhteisöksi.
Symbolisesti.
Charles on turhautunut,
koska moni kruunun toimii monella lailla kuin eloton esine.
Hän haluaa olla elävä.
Mutta siinä on vaaransa.
Siinä voi tehdä tyhjäksi enemmän kuin tehdä.
Teidän korkeutenne.
Etkö syö?
Ei minulla ole ruokahalua.
Ihme, että sinulla on.
Miksi? Tämä on herkullista.
Mitä huhuja kuulin kirjasta?
Haastattelun jatkoksi on ajateltu tehdä kirja.
Se syventää joitakin ajatuksiani. -Miksi?
Moni tärkeä asia koulutuksesta, ympäristöstä ja arkkitehtuurista -
hukkui sen aviorikoshöpinän alle.
Ihmiset ovat kiinnostuneita.
Eivät ehkä siinä määrin kuin luulet.
Kiinnostuneempia kuin sinä luulet.
Jos palautekirjeistä voi päätellä.
1700-luvulla oli normaalia,
että Walesin prinssi kehitteli uusia ideoita Leicester Housesta käsin.
Eräänlainen varjomonarkia. Kilpaileva hovi.
Emme elä 1700-lukua.
Eikä tässä perheessä koota kilpailevia hoveja.
Suljemme rivit hallitsijan takana, emme kritisoi häntä.
Me kaikki haluamme samaa.
Oletko varma, ettet maista parsaa? Se on suoraan puutarhasta.
Kas niin.
Kiitos käynnistä.
Olen epäillyt Charlesia vuosia.
Pidin häntä heikkona.
Liian pehmeänä.
Mutta hänestä on kuoriutunut jotain uutta. Ensin se puhelunauha ja nöyryytys.
Sitten haastattelu ja kritiikki. Ne eivät ole murtaneet häntä.
Päinvastoin.
Hän on ehkä niin vihainen kuin kaikki luulevat, muttei yhtä heikko.
Tänään näkemäni Charles on vahva.
Itsevarma.
Kypsä.
Hänestä on työhön, ja jollain lailla hän on jo aloittanut.
Mitä tarkoitat?
Viimeisen vuoden ajan,
ehkä kauemminkin,
Charles on hitaasti mutta varmasti koonnut omaa hovia St Jamesiin.
Omaa Camelotia.
Hänellä on siellä omat neuvonantajat ja moderni edistysmielinen agenda.
Hän tietää, että hänestä tulee vielä kuningas.
Ja jos haluamme tietää, millaista silloin on…
Nyt se alkaa näkyä.
Prince's Trustin koko ajatus on antaa kaltaisillenne nuorille -
eväitä ja itsevarmuutta haaveiden ja tavoitteiden täyttämiseksi.
Hauska tavata.
Voitte luulla, ettei tässä iässä ja tällä taustalla ymmärretä yhteisöjenne nuoria -
ja epäreilua yhteiskunnan harjoittamaa tuomitsemista, jota joskus kohtaatte.
Sattuneesta syystä ymmärrän jotain siitä,
mitä kritisoimisen ja tuomitsemisen kohde tuntee.
Tiedän myös, että usein muut tuomitsevat väärin perustein.
Ihmiset eivät tiedä, millainen oikeasti olen.
Entä sinä?
Jokaisessa teistä on varmasti sitä jotain.
Tunnustamatonta suuruutta.
Lahjoja, jotka ansaitsevat tulla huomatuiksi.
Ja siitä Prince's Trustissa on kyse.
Haluamme antaa teille itseluottamusta uskoa ideoihinne -
ja rahaa toteuttaa ne.
Haluan tavoittaa ne, jotka on unohdettu. Hylätty.
Varmistaa, että saatte mahdollisuuden.
Koska vain kun otamme riskin kurottaa liian kauas,
saamme selville, miten pitkälle voimme kurottaa.
Kiitos.
Kiitos kovasti.
PRINCE'S TRUST PERUSTETTIIN 1976 -
HEIKOSSA ASEMASSA OLEVIEN NUORTEN AUTTAMISEKSI.
SÄÄTIÖ ON AVUSTANUT MILJOONIA NUORIA SAAVUTTAMAAN POTENTIAALINSA,
MISTÄ YHTEISKUNTA ON HYÖTYNYT LÄHES 1,4 MILJARDIN PUNNAN EDESTÄ.
Tekstitys: Miia Mattila